पुलिस के जवानों ने भी लाखोटिया को संवारने में बढा़या हाथ
लाखोटिया में प्रशासन, नगर परिषद शहरवासियों के सहयोग से चल रहे श्रमदान को लेकर शनिवार को पुलिस के जवानों ने अपनी भागीदारी निभाई। नियमित भ्रमण करने के लिए आने वाले लोगों के साथ एसपी दीपक भार्गव के नेतृत्व में पुलिस के जवानों ने लाखोटिया के दूसरे छोर में पानी में उगी झाड़ियों को साफ किया। विधायक ज्ञानचंद पारख नगर परिषद चेयरमैन महेंद्र बोहरा के नेतृत्व में नगर परिषद के सफाई कर्मचारियों ने जगह-जगह से कचरा हटाया। चेयरमैन बोहरा ने बताया कि पिछले काफी समय से शहरवासियों की ओर से किए जा रहे श्रमदान से लाखोटिया की रौनक खूबसूरती बढ़ गई है। इस मौके पर बाबूलाल बोराणा, पार्षद किशोर सोमनानी, नेमीचंद देवड़ा राकेश मेहता समेत कई शहरवासी मौजूद थे।
पार्षद ने श्रमदान कर मनाया जन्मदिन
लाखोटियामें चल रहे श्रमदान को लेकर पार्षद किशोर सोमनानी ने लाखोटिया परिसर की सफाई कर जन्म दिन मनाया। साथ ही उन्होंने युवाओं को स्वच्छ भारत अभियान से जुड़ने और जन्म दिन समेत बड़े आयोजनों में श्रमदान करने का संदेश दिया। गौरतलब है कि गत 15 दिसंबर को लाखोटिया में श्रमदान करने पहुंचे चिकित्सा विभाग के कर्मचारियों अधिकारियों ने डॉ. अंकित माथुर का जन्मदिन भी मनाया। साथ ही प्रत्येक कर्मचारी ने जन्म दिन के मौके श्रमदान करने का संकल्प लिया था।
नगर परिषद नववर्ष पर करवाएगी स्वच्छता संकल्प महाआरती
नगरपरिषद की ओर से सफाई अभियान के तहत पूरे वर्ष चले स्वच्छता कार्यक्रम को लेकर 1 जनवरी 2016 को शाम 4 बजे लाखोटिया तालाब पर स्वच्छता संकल्प महाआरती का आयोजन किया जाएगा। चेयरमैन महेंद्र बोहरा ने बताया कि महाआरती के आयोजन को लेकर तैयारियां चल रही है। स्वच्छता संकल्प महाआरती को लेकर आम नागरिकों के साथ स्वयंसेवी संगठनों और समाजसेवी संगठनों को जोड़ा जाएगा। साथ ही नगर परिषद की पूरी टीम के साथ कलेक्टर, एसपी, एसडीएम, सीईओ समेत विभिन्न विभागों के अधिकारी लोगों को स्वच्छता का संदेश देंगे। उन्होंने बताया कि श्रमदान के साथ शहरवासियों को लाखोटिया को स्वच्छ रखने, पॉलीथिन नहीं फेंकने का संकल्प दिलाएंगे। कार्यक्रम को लेकर लाखोटिया मुख्य द्वार पर रंगोली सजाई जाएगी।
hin_Deva hin_Deva hin_Deva hin_Deva hin_Deva hin_Deva